ລັດຖະມົນຕີ ຊ່ອຍວ່າການ ຕ່າງປະເທດ ສຫລ ກ່າວຄຳປາໄສ ຕໍ່ສະຖາບັນ ການຕ່າງປະເທດ ຂອງລາວ
ທ່ານ Russel ກ່າວວ່າ “ປັດຈຸບັນນີ້ ພວກເຮົາກຳລັງກ້າວເຂົ້າສູ່ ວາລະໃໝ່ ໃນສາຍພົວພັນ ລະຫວ່າງ ສປປ ລາວ ແລະສະຫະລັດ.
ລັດຖະມົນຕີຊ່ອຍວ່າການກະຊວງການຕ່າງປະເທດສະຫະລັດ ຮັບຜິດຊອບ ກ່ຽວກັບກິດຈະການເອເຊຍຕາເວັນອອກ ແລະ ຍ່ານມະຫາສະມຸດປາຊີຟິກ ທ່ານ Daniel Russel ໄດ້ກ່າວຄຳ ປາໄສ ທີ່ສະຖາບັນການຕ່າງປະເທດຂອງລາວ ຊຶ່ງມີໃຈຄວາມ ຕອນນຶ່ງວ່າ ທ່ານຍັງໄດ້ເນັ້ນໜັກ ຕື່ມອີກວ່າ ການເດີນທາງມາຢ້ຽມຢາມ ສປປ ລາວຂອງພະນະທ່ານປະທານາ ທິບໍດີບາຣັກ ໂອບາມາແລະລັດຖະມົນຕີການຕ່າງປະເທດ ຈອນ ແຄຣີ ໃນປີໜ້ານີ້ແມ່ນ ເປັນໂອກາດອັນດີສຳລັບການຊຸກຍູ້ຄວາມສຳພັນໃຫ້ກ້າວເຂົ້າສູ່ລະດັບທີ່ສູງຂຶ້ນ ຊຶ່ງທ່ານ Russel ກ່າວວ່າ ໃນໄລຍະວັນທ້າຍສັບປະດາຜ່ານມານີ້ ບັນດາຜູ້ປະກອບການໄວລຸ້ນຍຸກໃໝ່ໄດ້ ລວມຕົວກັນ ທີ່ສູນອາເມຣິກາທາດດຳເພື່ອພັດທະນາຄວາມຄິດທາງທຸລະກິດແລະຮຽນຮູ້ທັກສະໃໝ່ໆທີ່ງານວຽງຈັນສະຕາດອັບວິກເກັນ ໃນພິິທີເປີດງານດັ່ງກ່າວນີ້ ທ່ານລັດຖະມົນຕີຊ່ວຍວ່າການ Daniel Russel ກໍໄດ້ກ່າວເນັ້ນ ວ່າ ຜູ້ປະ ກອບການແມ່ນກະແຈໃນການເຕີບໃຫຍ່ຂະຫຍາຍຕົວແລະການພັດທະນາເສດ ຖະກິດ ນອກນັ້ນແລ້ວ ໃນລະຫວ່າງການຢ້ຽມຢາມ ສປປ ລາວ ລັດຖະມົນຕີຊ່ອຍວ່າ ການກະຊວງ ການຕ່າງປະເທດ Daniel Russel ກໍໄດ້ເຂົ້າຮ່ວມ ພິທີບາສີສູ່ ຂວັນ ເພື່ອເປັນກຽດແກ່ຜູ້ສຳ ເລັດການສຶກສາ ໂຄງການພາສາອັງກິແອັກແຊັສ ແລະບັນດານັກສຶກສາທີ່ໄດ້ຮັບການ ສະໜັບສະໜຸນໂດຍສະຫະລັດອາເມຣິກາ ທ່ານ Daniel Russel ຮູ້ສຶກດີໃຈຫຼາຍ ທີ່ໄດ້ເຂົ້າ ຮ່ວມພິທີບາສີ ທີ່ສ່ອງແສງໃຫ້ເຫັນເຖິງປະເພນີອັນດີງາມຂອງລາວ ກ່ອນເດີນທາງມາຢ້ຽມຢາມ ສປປ ລາວນັ້ນລັດຖະມົນຕີຊ່ອຍວ່າການກະຊວງການຕ່າງ ປະເທດDaniel Russel ກໍໄດ້ຢຸດແວ່ຢ້ຽມຢາມປະເທດໄທບ່ອນທີ່ທ່ານເປັນຫົວໜ້ານຳພາ ຄະນະຜູ້ແທນສະຫະລັດເຂົ້າຮ່ວມການເຈລະຈາຍຸດທະສາດສະຫະລັດ-ໄທ ຄັ້ງທີ 5 ໃນວັນ ພຸດທີ 16 ທັນວາ ແລະຫຼັງຈາກນັ້ນກໍໄດ້ພົບປະ ກັບພວກເຈົ້າໜ້າທີ່ລັດຖະບານໄທ ຜູ້ນຳກຸ່ມ ສັງຄົມພົນລະເຮືອນ ແລະຜູ້ນຳການເມືອງ ໃນວັນພະຫັດທີ 17 ທັນວາ ລຸນຫລັງການຢ້ຽມຢາມ ສປປ ລາວແລ້ວ ລັດຖະມົນຕີຊ່ອຍວ່າການກະຊວງການຕ່າງປະເທດ ສະຫະລັດ Russelໄດ້ພົບປະກັບພວກເຈົ້າໜ້າທີ່ລັດຖະບານທັງໃນອະດີດ ແລະປັດຈຸບັນ ຂອງຍີ່ປຸ່ນ ເມື່ອວັນຈັນທີ 21 ທັນວາວານນີ້ ກ່ອນອອກເດີນທາງ ກັບຄືນມານະຄອນຫຼວງ ວໍຊິງຕັນ